section_heading: Župa Sokoline
paragraph_text: Više od jednoga stoljeća (do 1871.) u Sokolinama je bilo sjedište prostrane kotorvaroške župe. Prvotna župna crkva u Sokolinama izgrađena je između 1873. i 1874. god. Ona je bila u uporabi do konca 19. stoljeća. Godine 1901. podignuta je nova crkva s krovom od dasaka, koje su 1934-35. zamijenjene crijepom. Početkom 20. stoljeća u crkvi se nalazio Gospin kip, što ga je u prvoj polovici 19. st. izradio fra Grgo Kotromanović (preminuo 1864.), koji je inače radio svetačke slike u drvetu za crkve u Podmilačju, Jajcu, Gučoj Gori, Fojnici, Kotor Varošu, Ovčarevu i Docu. Crkva je bila obnovljena osamdesetih godina.